Ο **Μίλος Βούγιανιτς** (σερβικά: *Милош Вујанић*, 13 Νοεμβρίου 1980) είναι Σέρβος πρώην διεθνής καλαθοσφαιριστής. Με ύψος 1.90 μέτρα αγωνιζόταν στη θέση του πλέι μέικερ. Το 2007 κατέκτησε το Τριπλ Κράουν με τον Παναθηναϊκό.

Σταδιοδρομία
------------

### Ως αθλητής

Ξεκίνησε την καριέρα του από τα παιδικά τμήματα του Ερυθρού Αστέρα Βελιγραδίου, με την αντρική ομάδα του Ερυθρού Αστέρα αγωνίστηκε στο Σερβικό πρωτάθλημα τη σεζόν 1998-99.

Το καλοκαίρι του 2001 πήρε μεταγραφή για την Παρτιζάν Βελιγραδίου και αγωνίστηκε εκεί για 2 σεζόν (2001-03) κατακτώντας δυο συνεχόμενα νταμπλ.Το 2002 επιλέχτηκε στο νούμερο 34 του ντραφτ από τους Νιού Γιορκ Νικς. Το 2003 μάλιστα ήταν ο πρώτος σκόρερ της Ευρωλίγκα, σκοράροντας κατά μέσο όρο 25,8 πόντους, ενώ βρέθηκε και στη δεύτερη καλύτερη πεντάδα της διοργάνωσης.

Επόμενος σταθμός της καριέρας του η Φορτιτούντο Μπολόνια, όπου αγωνίστηκε για δυο σεζόν (2003-05). Το 2004 έφτασε στον τελικό της Ευρωλίγκα, αλλά ηττήθηκε από τη Μακάμπι Τελ Αβίβ, με τον ίδιο να είναι πρώτος σκόρερ του τελικού με 21 πόντους. Το 2005 κατέκτησε το πρωτάθλημα Ιταλίας.

Τη σεζόν 2005-06 αγωνίστηκε στην Μπαρτσελόνα.

Το καλοκαίρι του 2007 τον αποκτά ο Παναθηναϊκός για τη σεζόν 2006-2007. Με τους πράσινους κατέκτησε τα πάντα, Ευρωλίγκα, Πρωτάθλημα και Κύπελλο Ελλάδας. Ο Βούγιανιτς ερχόταν από τον πάγκο και σε 19 αγώνες της Ευρωλίγκα είχε 5,6 πόντους (35% στα δίποντα, 34% στα τρίποντα, 77% στις βολές) ανά 14:24 λεπτά συμμετοχής ενώ σε 26 συμμετοχές στην Α1 είχε 8,7 πόντους και 1,8 ασίστ. Το Νοέμβριο του 2007, αφού ξεκίνησε να αγωνίζεται για τη νέα χρονιά (δύο αγώνες σε Ευρωλίγκα και άλλους δυο στην A1), δεν κατάφερε να καθιερωθεί στο βασικό κορμό της ομάδας και έτσι μεταγράφηκε στη Ντιναμό Μόσχας για να μπορέσει να διεκδικήσει θέση βασικού.

Τον Ιούνιο του 2008 μεταγράφηκε στην Εφές Πίλσεν. Με την τουρκική ομάδα κατέκτησε το νταμπλ της περιόδου.

Το 2009 πήγε στην Ισπανία για λογαριασμό της Μούρθια, όπου και παρέμεινε ένα χρόνο. Το 2010, ήταν στους 50 υποψήφιους για να βρεθεί στην καλύτερη ομάδα της Ευρωλίγκα για τη δεκαετία 2000-2010, ωστόσο δεν κατάφερε να μπει στην τελική δεκάδα.

Τελευταία ομάδα της καριέρας του ήταν ο Πανιώνιος τη σεζόν 2010-11.

### Ως προπονητής

Το καλοκαίρι του 2012, βρέθηκε στο πόστο του βοηθού προπονητή στην Παρτιζάν. Παρέμεινε εκεί μέχρι τον Ιανουάριο του 2013.

Εθνική Σερβίας
--------------

Ήταν μέλος της τότε Γιουγκοσλαβίας, που κατέκτησε το χρυσό μετάλλιο στο Μουντομπάσκετ 2002, στην Ιντιανάπολη. Συμμετείχε επίσης, ως Σερβία Μαυροβούνιο πλέον, στο Ευρωμπάσκετ 2003, στη Σουηδία καθώς και στους Ολυμπιακούς Αγώνες 2004, στην Αθήνα.

Τίτλοι-Διακρίσεις
-----------------

### Συλλογικοί

#### Παρτιζάν

* 2x Πρωτάθλημα Σερβίας: (2002, 2003)
* Κύπελλο Σερβία: (2002, 2003)

#### Φορτιτούντο Μπολόνια

* Πρωτάθλημα Ιταλίας: (2005)

#### Παναθηναϊκός

* Ευρωλίγκα: (2007)

* Πρωτάθλημα Ελλάδας: (2007)
* Κύπελλο Ελλάδας: (2007)
* Τριπλ Κράουν: (2007)

#### Εφές Πίλσεν

* Πρωτάθλημα Τουρκίας: (2009)
* Κύπελλο Τουρκίας: (2009)

### Ατομικοί

* Πρώτος σκόρερ της Ευρωλίγκα: (2003)
* 2x Δεύτερη Καλύτερη πεντάδα της Ευρωλίγκα: (2003, 2004)
* Πρώτος σκόρερ στον τελικό της Ευρωλίγκα: (2004)
* MVP της αγωνιστικής στην Ευρωλίγκα: (3η αγωνιστική 2002/03)

Εξωτερικοί σύνδεσμοι
--------------------

* basketpedya.com[*νεκρός σύνδεσμος*]

|  |  |  |  |  |
| --- | --- | --- | --- | --- |
| 

| π • σ • ε
Παναθηναϊκός - Πρωταθλητής Ευρώπης Μπάσκετ 2006-07 |
| --- |
|  |
|  | 
**4** Αλβέρτης  · **6** Παπανικολάου  · **7** Μπετσίροβιτς  · **8** Μπατίστ  · **9** Σισκάουσκας  · **10** Χατζηβρέττας  · **11** Ντικούδης  · **12** Τσαρτσαρής  · **13** Διαμαντίδης (MVP του φάιναλ φορ)  · **14** Ξανθόπουλος  · **15** Τομάσεβιτς  · **16** Σάκοτα  · **18** Βούγιανιτς  · **19** Γιαβτόκας  · **C** Ομπράντοβιτς |

 |

Παραπομπές
----------

1. ↑  Team, Onsports (20 Ιουνίου 2014). «Παναθηναϊκός: Σαν σήμερα το τριπλ κράουν του 2007 (photos)». *Onsports.gr*. Ανακτήθηκε στις 13 Ιουνίου 2023.
2. ↑  Team, Flash (22 Ιουνίου 2003). «Κόλπο της Σκίπερ με Βούγιανιτς! | Flash.gr». *www.flash.gr*. Ανακτήθηκε στις 12 Φεβρουαρίου 2022.
3. ↑  «Κοντά στην Μπαρτσελόνα ο Βούγιανιτς». *sport-fm.gr*. Ανακτήθηκε στις 26 Μαΐου 2020.
4. ↑  «Παίρνει Βούγιανιτς ο Παναθηναϊκός». *www.contra.gr*. Ανακτήθηκε στις 8 Απριλίου 2020.
5. ↑  «Παναθηναϊκός: Νέντοβιτς-Γιόβιτς και τα... σερβικά «δίδυμα» των «πρασίνων» | Gazzetta». *www.gazzetta.gr*. Ανακτήθηκε στις 12 Φεβρουαρίου 2022.
6. ↑  «Βούγιανιτς: «Έφυγα από τον Παναθηναϊκό γιατί ήρθαν Σπανούλης και Σάρας και θα έπαιζα λίγο» | Gazzetta». *www.gazzetta.gr*. Ανακτήθηκε στις 12 Φεβρουαρίου 2022.
7. ↑  «Στην Εφές Πίλσεν ο Βούγιανιτς». *www.gazzetta.gr*. Ανακτήθηκε στις 8 Απριλίου 2020.
8. ↑  «Πήρε Βούγιανιτς η Μούρθια». *www.gazzetta.gr*. Ανακτήθηκε στις 8 Απριλίου 2020.
9. ↑  «Επισήμως στον Πανιώνιο ο Βούγιανιτς | naftemporiki.gr». *m.naftemporiki.gr*. Ανακτήθηκε στις 8 Απριλίου 2020. [*νεκρός σύνδεσμος*]
10. ↑  Καρβούνη, Μαρία (12 Ιουλίου 2012). «Βοηθός προπονητή στην Παρτιζάν ο Βούγιανιτς!». *Onsports.gr*. Αρχειοθετήθηκε από το πρωτότυπο στις 14 Αυγούστου 2020. Ανακτήθηκε στις 8 Απριλίου 2020.
11. ↑  ««Διαζύγιο» Βούγιανιτς-Παρτιζάν». *www.novasports.gr*. Ανακτήθηκε στις 8 Απριλίου 2020. [*νεκρός σύνδεσμος*]